Ihi timawit ur tdum ara, tebda tira asmi id-tekcem Franṣa ɣer tmurt n leqbayel, gar Yimezwura id-yuran tullisin, ad d-nebder Bélɛid At Ali, d yiwen umaru id-yewwin amaynut i tsekla taqbaylit, deg kra yiḍrisen id-yeffɣen deg FDB seg 1963 s yisem n « Les cahiers de Bélaid Ait Ali où la Kabylie d'antan» deg-s ad d-naf aṭas n tewsatin ( tullist, amezgun, ungal ). Ayen yura Bélaid Yettunḥsab d afaris amenzu deg teskla taqbaylit. Meɛna deg teswiɛt-nni, ur yerri ara di tedmi-s a-tent-an d tiwsatinagi i deg yura ur asen-isemmi ara ungal neɣ tullist i yiḍrisen-is ula d amrabeḍ arumi Dagezelle akken iten-id-islugen deg FDB, ur ten-yesmil ara deg tewsatin-agi armi d iseggasen 2000 d asawen idsbeyynen tizrawin n yimnuda d yisdawanen ɣef yiḍrisen-a belli mačči d iḍrisen yellan deg timawit idyerra Bélaid At Ali ɣer tira xas akken tella timawit meɛna d tiwsatin timaynutin ( ungal, amezgun, d tullist )3 1. Tabadut n tullist : d ṣṣenf n tsekla, aḍris-is wezzil, d aḍris ideg amaru yettales-d taḥkayt neɣ tadyant, tezmer ad tili teḍra deg tilawt akken tezmer ad tili tasugnant. « Ullis yeṭṭef adeg meqqren deg tesga n tewsatin tatrarit , ma yella nessemgard-it ɣef wungal ad d-naf ullis i yuggten , imi aḍris-is wezzil ɣef win n wungal , ullis d aḍris i deg amaru yettales-d taḥkayt neɣ tadyant, tezmer ad tili teḍra 1 IMARAZEN M., Timɛayin n leqbayel. Ed, HCA, Tizi-Wezzu, 2006/2007, P 06.